<classify> Hayo yalibainishwa na Katibu wa Chama cha Soka Zanzibar ZFA Wilaya ya Mjini, Yahya Juma Ali alipozungumza na waandishi wa habari kuhusu maandalizi ya michezo hiyo ambayo Zanzibar mwaka huu ni zamu yake kupokea wageni.Ali alisema tamasha hilo ambalo litafanyika kwenye Uwanja wa Amaan mjini Unguja, litashirikisha vikundi mbalimbali vya Zanzibar na Tanzania Bara na litakuwa na michezo mbalimbali.Alisema tamasha hilo litakuwa la mfano kwa sababu tangu kuanzishwa michezo ya Sposi haijawahi kufanyika.Hata hivyo, alisema ZFA ikiwa mwenyeji wa Michezo ya Pasaka mwaka huu, imeamua kujikita na kufanya tamasha hilo ambalo Balozi Seif atawakilishwa na Mkuu wa Mkoa wa Mjini Magharibi Unguja, Abdalla Mwinyi Khamis.Tamasha hili litakuwa la mfano kwani halijawahi kufanyika tokea kuanzishwa kwa Michezo ya Pasaka, lakini ZFA Wilaya ya Mjini imejikita hapa na pale ili kuweza kuandaa na kufanikisha tamasha hilo ambalo litahudhuriwa na watu mbalimbali, alisema Katibu huyo.Alisema tamasha hilo litatumbuizwa na brasi bendi ya Kikosi cha Magereza pamoja na taarab ambapo pia michezo ya kuvuta kamba, kuoneshana uwezo wa kula matikiti, kufukuza kuku na mlaji bora wa mayai na kumalizia mchezo wa miguu utakaowakutanisha kati ya Magereza ya Zanzibar na Magereza ya Tanzania Bara.Aidha, alisema katika michezo hiyo, Mkoa wa Mjini Magharibi unatarajiwa kupokea wageni zaidi ya 3,000 kutoka Tanzania Bara ambao watafikia katika vikundi mbalimbali vilivyomo ndani ya mkoa huo.  <topic>: MICHEZO 